Source: https://www.riigiteataja.ee/akt/111042018001
Timestamp: 2019-11-23 03:06:35+00:00
Document Index: 3974437

Matched Legal Cases: ['§ 19', '§ 84', '§ 1', '§ 102', '§ 2', '§ 81', '§ 8']

Siseministri 20. detsembri 2007. a määruse nr 83 „Piirikontrolli andmekogu pidamise põhimäärus” ja siseministri 11. augusti 2010. a määruse nr 34 „Piiriületuse ootejärjekorra andmekogu põhimäärus” muutmine – Riigi Teataja
Siseministri 20. detsembri 2007. a määruse nr 83 „Piirikontrolli andmekogu pidamise põhimäärus” ja siseministri 11. augusti 2010. a määruse nr 34 „Piiriületuse ootejärjekorra andmekogu põhimäärus” muutmine
RT I, 11.04.2018, 1
Vastu võetud 06.04.2018 nr 7
Määrus kehtestatakse politsei ja piirivalve seaduse § 19 lõike 1 ja riigipiiri seaduse § 84 lõike 1 alusel.
§ 1. Siseministri 20. detsembri 2007. aasta määrust nr 83 „Piirikontrolli andmekogu pidamise põhimäärus” täiendatakse §-ga 102 järgmises sõnastuses:
„§ 102. Andmevahetus
Andmekogu vahetab andmeid piiriületuse ootejärjekorra andmekoguga.”.
§ 2. Siseministri 11. augusti 2010. aasta määruses nr 34 „Piiriületuse ootejärjekorra andmekogu põhimäärus” tehakse järgmised muudatused:
1) paragrahvi 6 tekst loetakse lõikeks 1 ning paragrahvi täiendatakse lõigetega 2 ja 3 järgmises sõnastuses:
„(2) Andmekogu vahetab andmeid piirikontrolli andmekoguga.
(3) Andmekogu esitab päringuid ja saab andmeid liiklusregistrist.”;
2) paragrahvi 8 täiendatakse lõigetega 3–5 järgmises sõnastuses:
„(3) Käesoleva paragrahvi lõikes 1 nimetatud andmed muu isiku kohta, kes ei ole sõiduki juht ja keda sõidukiga transporditakse, võib kanda andmekogusse juhul, kui isik soovib kasutada automaatset piirikontrollisüsteemi.
6) värvus.”;
3) määrust täiendatakse §-ga 81 järgmises sõnastuses:
„§ 81. Sõidukikategooriad ja piiriületuse põhjused, mille alusel piiriületuse järjekorda peetakse
(2) Eraldi ootejärjekorda võib pidada käesoleva paragrahvi lõike 1 punktides 2 ja 3 nimetatud sõidukitele, mis veavad kaupa, ja lõikes 1 nimetatud sõidukitele lähtudes Euroopa Parlamendi ja nõukogu määruses (EL) nr 2016/399, mis käsitleb isikute üle piiri liikumist reguleerivaid liidu eeskirju (Schengeni piirieeskirjad) (ELT L 77, 23.03.2016, lk 1–52), toodud põhimõttest eristada Euroopa Liidu õiguse alusel vaba liikumise õigust omavad isikud kolmandate riikide kodanikest.”;
4) paragrahvi 20 täiendatakse lõikega 3 järgmises sõnastuses:
„(3) Käesoleva määruse § 8 lõigetes 3–5 nimetatud andmed kustutatakse andmekogust pärast töötlemist viivitamata, kuid mitte hiljem kui 24 tunni jooksul andmete andmekogusse kandmisest.”.